Video: Aanrandingsklag na nóg 'n padwoede-voorval | Maroela Media
Ao. David Miller, woordvoerder van die polisie, sê die aanrandingsklag word deur die Brooklyn-polisiestasie ondersoek.
Die beweerde aanranding het op die hoek van Atterburyweg en Loislaan plaasgevind. Eyewitness News berig dat die voorval Woensdag plaasgevind het en dat 'n motoris glo 'n 65-jarige man verskeie kere deur die gesig geslaan het.
Die bejaarde man het glo teen die ander man se motor gebots.
Die voorval kom nadat Gregory Kleinhentz Woensdag in die Randburg-landdroshof verskyn het nadat hy glo die naweek 'n motoris gedurende 'n padwoedevoorval in Fourways, Johannesburg, aangeval het.
Die voorval het Saterdag om 15:00 in Witkoppenweg plaasgevind en is deur 'n ooggetuie afgeneem. Beeldmateriaal van die voorval het soos 'n veldbrand op sosiale media versprei. Klik hier om die video te sien.
Ja jou idioot. Jy wat die arme 65 jarige man geklap het – het nog nooit 'n fout op die pad gemaak of was nog nooit in 'n ongeluk nie. Jy sal jou dag kry. Dubbeld en dwars en dan moet jy nie vra hoekom nie.
ONAANVAARBAAR om aan 'n bejaarde te slaan – lamsak.
Kry hulp vir padwoede, ek hoop nie jou humeur ruk so handuit by jou huis en werksplek ook nie.
Ek hou van Maroela media se nuus. Lees ook altyd die inligting. Julle is tops.
Hoekom kan humeure nie beteuel word nie? Daar is hulp vir daardie sielkundige afwyking.
Al hoe meer word lafhartig om dié wat hulself nie kan verdedig hetsy deur ouderdom, 'n oormag, tyd wat mens op sy gemaklikste is, liggaamlike gebrek, aan te rand, verkrag, martel en te moor.
'n Minderwaardigheidskompleks speel 'n groot rol hier.
Vader, hoor elke versugting, dat hierdie tipe dade einde sal kry teen ons mense.
Weet nie wat besiel mense om hulle so te vergeet nie. Macho, klein mannetjie sindroom?? Wens net hulle wil besin en besef dit maak van niemand 'n "hero" nie. 'n Klein babatjie kan 'n blom vernietig wat dit God gekos het om te maak………………